**Országos Horgász Csapat Bajnokság**

A Hajdú-Bihar Megyei Horgász Szervezetek Szövetsége ez évben is horgászcsapatot indít a Maty-éren 2018.06.30.-07.01-én megrendezésre kerülő Országos Horgász Csapat Bajnokságon. A csapat 12 főből áll, mely a következőképpen tevődik össze. 1 csapatvezető, 1 edző, 4 felnőtt + 1 tartalék, 1 nő, 1 U25, 1 U20, és 1 U15 korú, továbbá 1 mozgássérült versenyző. Ez évben is válogató versenysorozat keretein belül döntjük el azt, hogy a csapatversenyre mely horgászok utazhatnak el.

A válogató versenyek az alábbiak szerint alakulnak:

Felnőtt férfi kategória esetén az 1. és 2. forduló eredményét az egyéni megyei verseny alapján tovább vitt abszolút pontszámok adják, melyet 2018.05.27-én tartunk a Keleti-főcsatorna balmazújvárosi szakaszán. A 3. és 4. forduló megrendezésének módjáról és időpontjáról a nevezőkkel közös döntés alapján később határozunk.

A Magyar Országos Horgász Szövetség (MOHOSZ) ez évtől kötelezővé teszi, hogy a csapat tagja legyen egy mozgás-látássérült horgász is. A korosztályos, női és mozgássérült kategóriákban akkor tartunk válogató versenyt, ha kategóriánként 1-nél több versenyző jelentkezik. Ezen kategóriák versenyzői két forduló alapján kvalifikálhatnak, mely versenyek egybe fognak esni a felnőtt ffi kategória 3. ill. 4. fordulójával.

A versenyen való indulás feltételei:

* 2018. évre érvényes versenyzői regisztráció
* 2018. évre vonatkozóan elsődleges helyen (anya egyesületként) Hajdú-Bihar megyei egyesületi tagság
* használható rakós, match ill. sneciző felszerelés, továbbá limitedény készlet megléte
* a válogató verseny összes fordulóján kötelező horgászni, ennek elmulasztása a 2019. és 2020. évi sorozatból való kizárást vonja maga után.

A versenyre kategóriánként lehet jelentkezni az alábbiak szerint:

Felnőtt férfi kategória: akik 2017.dec. 31-ig betöltik a 18. életévüket

Női kategória: azon nők, akik 2017. dec. 31-ig betöltik a 25. életévüket

MLS: mozgás-látássérült orvosi igazolással rendelkező horgász

U25 korosztály: 2017. december 31-én nem tölti be a 24. életévét

U20 korosztály: 2017. december 31-én nem tölti be a 19. életévét

U15 korosztály: 2017. december 31-ig nem tölti be a 14. évét, de betölti a 10. évét.

.

A maximált bothosszúság:

Felnőtt: 13 m

Női: 11,5 m

Mozgássérült 11.5 m

U25 13 m

U20 11,5 m

U15 10 m

Jelentkezni 2018.05.20-ig az alábbi módon lehet:

horgaszversenyhbm@gmail.com (Krakkó Tamás 30/9352389)

A jelentkezők létszámától függően a válogató verseny fordulóit szektorbontással bonyolítjuk le. A verseny első két fordulójának időtartama 3-3 óra, a 3. ill. 4. forduló időtartamáról a későbbiekben határozunk. A harmadik fordulótól a sorsolás irányítottan történik a szélső helyek kiemelésével.

A felnőtt férfi kategóriában az első 5 versenyző kvalifikálja magát a versenyre, melyből az 5. versenyzőre az OHCSB 1. fordulójában tartalékként számítunk, a további kategóriákból egy-egy bejutó van. Az OHCSB 2. fordulójában esetlegesen történő cserélés a csapatvezető/edző hatásköre. A válogató versenyek teljes költsége a versenyzőket terheli.

A részletes finomszerelékes versenyszabályzat a <http://ovhb.hu/index.php/versenysport/ovhb/versenyszabalyzatok/167-nemzetkozi-versenyszabalyzat> oldalról tölthető le, melyhez a versenyek során igazodni fogunk.

Debrecen, 2018.02.20.

Üdvözlettel: Krakkó Tamás